b'\n_START_ARTICLE_\nHaroldas \xc5\xa0ink\xc5\xabnas\n_START_PARAGRAPH_\nHaroldas \xc5\xa0ink\xc5\xabnas (g. 1972 m. Ignalinoje) \xe2\x80\x93 teisininkas, Vilniaus universiteto (VU) docentas, fakulteto prodekanas studijoms, Vokietijos teis\xc4\x97s centro vadovas, buv\xc4\x99s Lietuvos Respublikos Prezidento Valdo Adamkaus teis\xc4\x97s patar\xc4\x97jas.\n_START_SECTION_\nBiografija\n_START_PARAGRAPH_\nBaig\xc4\x97 Ignalinos vidurin\xc4\x99 mokykl\xc4\x85, VU Teis\xc4\x97s fakultete \xe2\x80\x93 teis\xc4\x99, po to \xe2\x80\x93 podiplomines (LL.M.) studijas Frankfurto universiteto Teis\xc4\x97s fakultete (Frankfurtas prie Maino, Vokietija)._NEWLINE_2004 m. spalio 8 d. VU Teis\xc4\x97s fakultete apgyn\xc4\x97 disertacij\xc4\x85 tema \xe2\x80\x9eTeis\xc4\x97j\xc5\xb3 nepriklausomumo \xc4\xaftvirtinimas Lietuvos teisin\xc4\x97je sistemoje", socialini\xc5\xb3 moksl\xc5\xb3 teis\xc4\x97s krypties daktaras._NEWLINE_Apie 1998-2000 m. Lietuvos banko (LB) Kredito \xc4\xafstaig\xc5\xb3 prie\xc5\xbei\xc5\xabros departamento Bankrutuojan\xc4\x8di\xc5\xb3 kredito \xc4\xafstaig\xc5\xb3 skyriaus vyriausiasis juriskonsultas._NEWLINE_2005\xe2\x80\x932006 m. baland\xc5\xbeio m\xc4\x97n. Respublikos Prezidento patar\xc4\x97jas teis\xc4\x97s klausimais, Teis\xc4\x97s departamento vadovas. VU Teis\xc4\x97s fakulteto Valstyb\xc4\x97s ir teis\xc4\x97s teorijos ir istorijos, v\xc4\x97liau \xe2\x80\x93 Vie\xc5\xa1osios teis\xc4\x97s katedros asistentas, docentas. \xc5\xa0iuo metu Vokietijos teis\xc4\x97s centro direktorius Veda seminarus. Apie 1998\xe2\x80\x932002 m. skait\xc4\x97 Politini\xc5\xb3 ir teisini\xc5\xb3 teorij\xc5\xb3 istorijos, Politologijos kursus VU Teis\xc4\x97s f. II kurso studentams._NEWLINE_Nuo 1998 m. lapkri\xc4\x8dio 16 d. darbo grup\xc4\x97s \xc4\xafstatym\xc5\xb3 ir kit\xc5\xb3 teis\xc4\x97s akt\xc5\xb3, reglamentuojan\xc4\x8di\xc5\xb3 turto are\xc5\xa1to tvark\xc4\x85, nuostatoms i\xc5\xa1nagrin\xc4\x97ti ir reikiam\xc5\xb3 teis\xc4\x97s akt\xc5\xb3 (j\xc5\xb3 pakeitim\xc5\xb3) projektams parengti, narys_NEWLINE_Nuo 2005 m. liepos 20 d. Darbo grup\xc4\x97s pateikti pasi\xc5\xablymams d\xc4\x97l teis\xc4\x97s akt\xc5\xb3, reglamentuojan\xc4\x8di\xc5\xb3 pretendent\xc5\xb3 \xc4\xaf teis\xc4\x97jus atrank\xc4\x85, teis\xc4\x97j\xc5\xb3 skyrim\xc4\x85 ir j\xc5\xb3 karjer\xc4\x85 bei kitus su teismais susijusius klausimus, tobulinimo, vadovas._NEWLINE_Dirbdamas prezidento patar\xc4\x97ju, Haroldas \xc5\xa0ink\xc5\xabnas ir Bir\xc5\xbe\xc5\xb3 apylink\xc4\x97s teismo pirmininkas Valentas Margevi\xc4\x8dius buvo tap\xc4\x99 2006 m. baland\xc4\xaf kilusio Teism\xc5\xb3 tarybos ir prezidento skandalo pagrindiniais veik\xc4\x97jais. \xc5\xa0ink\xc5\xabnas vie\xc5\xa1ai parei\xc5\xa1k\xc4\x97, kad jis nebuv\xc4\x99s informuotas apie skandalingus V. Margevi\xc4\x8diaus biografijos faktus ir atitinkamai negal\xc4\x97j\xc4\x99s \xc5\xa1ios informacijos perduoti sprendim\xc4\x85 d\xc4\x97l teis\xc4\x97jo paskyrimo pri\xc4\x97musiam Valdui Adamkui'